Blue Exorcist

***Blue Exorcist***, Yaponiyada tanınan adı ilə  — Kazue Kato tərəfindən yazılmış və çəkilmiş fövqəltəbii manqa seriyası. Manqa seriyası *Shueisha* nəşriyyatı tərəfindən 2009-cu ilin aprelindən *"[[Jump Square|Jump SQ]]"* jurnalında nəşr olunur. 4 dekabr 2025-cü ilə qədər manqa seriyasının fəsilləri 33 tankobon cildində toplanmışdır. Manqa seriyası anasının insan, amma atasının Şeytan olduğunu və Şeytanın güclərini qazandığını öyrənən Rin Okumura adlı gənc haqqındadır. Şeytan Rinin ögey atasını öldürdükdən sonra Rin atasını məğlub etmək üçün ekzorsist olmağa qərar verir.

Manqa seriyası əsasında *[[A-1 Pictures]]* tərəfindən 2011-ci ildə anime serialı və 2012-ci ilin dekabrında anime filmi (*"Ao no Exorcist Gekijouban"*) çəkilmişdir. *Viz Media* manqanı Şimali Amerika üçün lisenziyalaşdırmışdır və ilk tərcümə olunmuş cild 5 aprel 2011-ci ildə nəşr olunmuşdur. *Aniplex of America* anime serialının ingiliscə dublajlarını DVD şəklində buraxmışdır. 7 yanvar 2017-ci ildəmn *"Blue Exorcist: Kyoto Saga"* adlı davam mövsümü yayımlanmağa başlamışdır.

Həm manqa seriyası, həm də anime serialı müsbət rəylər almışdır. Manqa nəşriyyatları *"Blue Exorcist"* manqasını digər şonen manqaları ilə müqayisə etmişdir.

## Məzmun

Hadisələr anormal gücə və dayanıqlığa malik olan Rin Okumura adlı yeniyetmə ətrafında cərəyan edir. Rin Okumura əkiz qardaşı Yukio və ekzorsist olan ögey atası Şiro Fucimoto ilə birlikdə yaşayır. Bir gün Rin onun və Yukionun ən güclü iblis olan Şeytanın oğulları olduqlarını öyrənir. Şiro Rini qorumaq istəyərkən ölümcül vəziyyətə düşür. Buna görə də Rin Şironun ondan heç vaxt etməməsi istədiyi şeyi edir: iblis doğrayan qılıncı Kurikaranı qınından çəkir və iblis gücləri oyanır. Bu andan etibarən Rin nə vaxt bu qılıncı çəksə, iti dişlərə, ucuiti qulaqlara, eləcə də, özünü alovlandıraraq mavi alovlar saçmaq gücünə malik olur.

Fucimotonun dəfnində Rin Fucimotonun yaxın dostu Mefisto Feles ilə qarşılaşır. Mefisto Rinin daha güclü olması və Şeytanı məğlub etməsi üçün ekzorsizm təhsili almasına icazə verir. Bu məqsədlə Rin Yaponiyada insanların diyarı olan Assiyanı iblislərin diyarı olan Qeenadan qorumaq üçün qurulmuş Düzgün Xaç Akademiyasına yazılır. O, çox az adamın bildiyi ekzorsist kursuna qatılır. Bu zaman Rin qardaşı Yukionun ekzorsist olduğunu və kursun müəllimlərindən biri olduğunu öyrənir. Beləliklə, Rinin ekzorsist olma macərası başlayır, tezliklə kursun digər tələbələri ilə dostlaşır.

## İstehsal
Kazue Kato manqanı yaradarkən rejissor Terri Qilliam tərəfindən 2005-ci ildə çəkilmiş "Qrim qardaşları" filmindən ilhamlanmışdı. Manqa üçün ilk konsepsiya iblislərə qarşı döyüşən qardaşlar idi. Lakin elə ilk fəsildə kimlərin "pis" olduğunu aydınlaşdırmaq çətin olduğundan Kato düşünmüşdü ki, bu oxuyucularla əlaqə saxlamaq üçün çətin olacaq. Buna görə də ideya bir az dəyişdi: iblisləri məğlub edənlər ancaq ancaq yaxşılar — ekzorsistlər ola bilərdilər. Beləcə, "yaxşılar" ilə "pislər" arasındakı xarakteristika fərqləri aydın görünürdü. Kato manqa yazarkən müxtəlif iblislərdən bəhs edən ensiklopediyadan istifadə etmişdir.

Ekzorsizm manqanın əsas ideyası olduğundan manqada Bibliyaya bir çox istinadlar vardır. "Anime News Network"ə verdiyi müsahibədə Kato demişdir: *"Əgər mən ekzorsizm haqqında iş işləyirəmsə, bu cür istinadlardan gərək qaçmayım"*. Kato artıq manqanın sonluğunu üçün planlar qursa da, manqa seriyasının uzunluğu manqanın Yaponiyadakı populyarlığından asılı olaraq dəyişəcək. 2016-cı ilin iyulunda Kato *[[Anime News Network]]*-a verdiyi müsahibədə bildirmişdi ki, hələ ki, manqanın bütün hekayəsinin yarısının tamamlandığını bildirmişdi.

## Media

### Manqa

*"Blue Exorcist"* manqa seriyası Kazue Kato tərəfindən yazılıb çəkilir və 2009-cu ilin aprelindən *Shueisha* nəşriyyatının aylıq manqa jurnalı *"Jump Square"*-də nəşr olunur. İlk tankobon cildi 4 avqust 2009-cu ildə nəşr olunmuşdur. 4 dekabr 2025-cü ilə qədər isə 33 cildi çapdan çıxmışdır. Manqanın  adlı one-shot-u *"Jump Square"* jurnalının sentyabr 2008-ci il buraxılışında nəşr olunmuşdur.

Manqa seriyası Şimali Amerika regionu üçün *Viz Media* tərəfindən lisenziyalaşdırılmışdır və ilk cildi 5 aprel 2011-ci ildə nəşr olunmuşdur. 2014-cü ilin 4 noyabrına qədər isə 20 cildi çapdan çıxmışdır. *"Blue Exorcist"* həmçinin 5 aprel 2011-ci ildən başlayaraq *"Shōnen Jump Advance"* imprinti altında nəşr olunmuşdur.

Manqa seriyası *Kazé Manga* tərəfindən Fransa üçün (ilk cildi 27 may 2010-cu ildə çapdan çıxmışdır), *[[Waneko]]* tərəfindən Polşa üçün lisenziyalaşdırılmışdır.

Rinin qardaşı Yukiodan bəhs edən  adlı spin-off manqası *"Jump Square"* jurnalında nəşr olunmuşdur. Bu manqa Kazue Kato tərəfindən yazılmış, Minoru Sasaki illüstrasiya olunmuşdur.

### Anime

27 noyabr 2010-cu ildə *Shueisha* nəşriyyatının *"[[Jump Square]]"* jurnalının rəsmi saytında manqa seriyasının anime adaptasiyanın istehsal olunacağını açıqlanmışdır. Anime serialı Hitoşi Okamuranın rejissorluğu ilə *[[A-1 Pictures]]* studiyası tərəfindən istehsal olunmuşdur. Əslində *MBS* kanalında *"Star Driver: Kagayaki no Takuto"* anime serialını əvəzləyərək 10 aprel 2011-ci ildən yayımlanmalı olsa da, 2011-ci ildəki Tohoku zəlzələsinə görə bu tarix 17 aprellə əvəz olunmuşdur. Animenin sonuncu seriyası 2 oktyabr 2011-ci ildə nümayiş olunmuşdur.

*"Blue Exorcist"* animesinin ilk mövsümü üçün 4 parça mahnıdan istifadə olunmuşdur: iki açılış və iki bağlanış mahnısı. İlk 12 seriya üçün *Uverworld* rok qrupunun *"Core Pride"* () mahnısından, qalan 13 seriya üçün isə *ROOKiEZ is PUNK'D* rok qrupunun *"In My World"* () mahnısından istifadə olunmuşdur. Animenin ilk 12 seriyası boyunca bağlanış mahnısı kimi Cənubi Koreya musiqi qrupu *2PM* tərəfindən ifa olunan *"Take Off"* () mahnısı, qalan seriyalar boyunca isə bağlanış mahnısı kimi Meysa Kuroki tərəfindən ifa olunan *"Wired Life"* () mahnısı səsləndirilmişdir.

*Aniplex* 20 aprel 2011-ci ildən başlayaraq animenin seriyalarını *Hulu, [[Crunchyroll]], [[Anime News Network]]* və *[[Netflix]]* striminq saytları vasitəsilə Şimali Amerikada yayımlamışdır. *Aniplex of America* animeni 4 dəstdə DVD şəklində buraxmışdır və ilk DVD 18 oktyabr 2011-ci ildə satışa buraxılmışdır. 2011-ci ildə *"Ao No Exorcist: Kuro no Iede"* adlı OVA seriyası istehsal olunmuşdur. 2 oktyabr 2012-ci ildə *Viz Media*-nın onlayn şəbəkəsi *Neon Alley* vasitəsilə anime ABŞ və Kanadada göstərilməyə başlamışdır. *"Blue Exorcist"* 23 fevral 2014-cü ildən 10 avqust 2014-cü ilə kimi *Adult Swim*-in *Toonami* blokunda göstərilmişdir.

7 yanvar 2017-ci ildən MBS-nin *Animeism* veriliş bloku vasitəsilə anime serialının ikinci mövsümü yayımlanmağa başlamışdır. İkinci mövsüm *"Blue Exorcist: Kyoto Saga"* adlanır. Koyçi Hatsumi rejissor, Toşiya Ono ssenarist, Keyqo Sasaki personaj dizayneri və Hiroyuki Savano ilə Kota Yamamoto bəstəkardır. İkinci mövsüm manqanın 5-ci cildini əhatə edir. Açılış mahnısı Uverworld tərəfindən, bağlanış mahnısı Rin Akatsuki tərəfindən ifa olunur. *Aniplex of America* 15 oktyabr 2016-cı ildə Los-Ancelesdə baş tutmuş *Akiba Fest* tədbirində ikinci mövsümü Şimali Amerikada lisenziyalaşdırdığını açıqlamışdır.

4 aprel 2017-ci ildə buraxılmış 19-cu cildlə birlikdə OVA seriyası buraxılmışdır.

### Drama CD
31 dekabr 2016-cı ildə manqanın 18-ci cildi ilə birlikdə Aya Yacimanın *"Blue Exorcist: Bloody Fairy Tale"* ranobesinə əsaslanan "Money, Money, Money" adlı drama CD buraxılmışdır. Drama CD üçün ssenari Yuuiçiro Kido tərəfindən yazılmışdır.

### Digər
Manqa seriyası əsasında hazırlanmış *"Live Act Ao no Exorcist ~Mashin no Rakuin~"* adlı 9 teatr tamaşası 11–17 may 2012-ci il tarixlərində Tokionun Şincuku xüsusi rayonundakı *"Nippon Seynenkan"* zalında tamaşa qoyulmuşdur. Əsas personajlar Rin və Yukio Okumura Ryo Kimura və Kimito Totani tərəfindən canlandırılmışdır. *"Ao no Exorcist: Weekend Hero"* adlı ranobe Aya Yacima tərəfindən yazılmış və Kato tərəfindən çəkilmişdir. Ranobe 2 sentyabr 2011-ci ildə *Shueisha* nəşriyyatı tərəfindən nəşr olunmuşdur. *PlayStation Portable* platforması üçün istehsal olunmuş *"Ao no Exorcist: Genkoku no Labyrinth"* vizual romanı *Bandai Namco Games* tərəfindən 26 aprel 2012-ci ildə yayımlanmışdır. Manqa və anime serialı əsasında çəkilmiş anime filmi 28 dekabr 2012-ci ildə Yaponiyada ekranlaşdırılmışdır.

## Qəbul
Manqa Yaponiyada xeyli məşhurdur. Manqanın yeddinci cildinin çapdan çıxan nüsxələrinin sayı 1 milyona çatmış və bu uğura çatmış ilk *"[[Jump Square|Jump SQ]]"* manqası olmuşdur. Anime serialının istehsalından sonra manqanın satışları daha da artmışdır. Tənqidçilər manqanın ünvanına xoş fikirlər səsləndirmişdirlər. *Otaku USA*-dan Danika Devidson qeyd etmişdir ki, hekayə *"narahat"* şəkildə nəql olunsa da, baş qəhrəman Rinin Şeytanın oğlu olmasına baxmayaraq, qəhrəmanlıq keyfiyyətləri oxucuların diqqətini çəkir. *[[Anime News Network]]*-dan Karlo Santos Katonun əsərini tərifləmişdir və hər personajın fərqli xüsusiyyətə malik olduğunu, arxaplanın yaxşı dizayn olunduğunu bildirmişdir. Hekayədə bir neçə şablonun istifadə olunduğunu qeyd etsə də, eyni saytın əməkdaşı Karl Kimlinqer anime serialında personajların yaxşı ifa olunduğunu, beləliklə, əyləncəli epizodların, xüsusilə, döyüş səhnələrinin ortaya çıxdığını vurğulamışdır. O, bunun animenin ən güclü nöqtəsi olduğunu demişdir.

## İstinadlar

## Xarici keçidlər
*  
* Rəsmi ingilis saytı
* PSP Game rəsmi saytı 
*